नयी दिल्ली। राष्ट्रीय स्वयंसेवक संघ (आर एस एस) के प्रमुख मोहन भागवत ने बुधवार को गौरक्षा की वकालत की, लेकिन हिंसा को नकारा और कहा कि मुद्दे पर किसी को भी कानून अपने हाथों में नहीं लेना चाहिए। संघ प्रमुख ने यह भी कहा, ‘‘हमें दोहरे मापदंडों से भी बचना चाहिए। गौ तस्करों की ओर से होने वाली हिंसा पर कोई बात नहीं होती।’’ वह गौरक्षा और भीड़ द्वारा लोगों को पीट-पीटकर मारे जाने से संबंधित सवालों का जवाब दे रहे थे।